Deutschland (ťažký krížnik)

Deutschland (neskôr premenovaná na Lützow) bol prvá jednotka ťažkých krížnikov triedy Deutschland nemeckej Kriegsmarine. Pomenovaná bola po krajine svojho vzniku Nemecku (nem. Deutschland). Mala ešte dve sesterské lode Admiral Scheer a Admiral Graf Spee. V čase stavby sa loď považovala za bojovú, pri porovnaní s bojovými loďami iných loďstiev jej prischla posmešná prezývka vrecková bojová loď. Pod týmto „kódovým“ označením je táto trieda, teda aj loď Deutschland vedená v anglosaských krajinách doteraz. V klasifikácii lodí platnej pred vypuknutím II. sv. vojny je zaraďovaná medzi ťažké krížniky.

 Stavba 
Kýl lode bol položený 5. februára 1929 v lodeniciach Deutsche Werke v Kiele. Spustenia na vodu sa dočkala 19. mája 1931, a Kriegsmarine si ju prevzala do služby 1. apríla 1933. Na tomto plavidle sa ako na prvom na svete, pri takej veľkosti lode, použilo elektrické zváranie.

 Pohon a pancierovanie 
Pohon zabezpečovali dieselové motory MAN (typ M9Z 42/58) s výkonom 41 748 kW ktorý sa prevodovkou Vulcan prevádzal na lodné skrutky, ktoré dokázali plavidlu pri ideálnych podmienkach udeliť rýchlosť až 30 u, v praxi bola maximálna rýchlosť okolo 28,5 – 29 u. Ako prvá jednotka bola mierne odlišná, keďže sa na nej vyskúšalo množstvo nových technológií a postupov. Hlavnými rozdielmi oproti ostatným jednotkám triedy bol tvar veliteľskej veže a tvar mostíka. Deustchland mal takisto menší výtlak, a pancierovanie, ako jeho sesterské lode.

Bočný pás, chrániaci kotolne, strojovne, sklady munície a ostatné dôležité časti lode mal hrúbku len , čo bolo na tú dobu málo na bojovú loď, i preto nikdy nebola oficiálne klasifikovaná ako bojová. Tento pás sa mierne prekrýval s protitorpédovými oddielmi. Na prove mal hrúbku od 30 do , na korme 18-. Podhladinová časť bola chránená ešte  prepážkou (dvojité dno). Pancierovanie paluby dosahovalo hrúbku do , delovej veže , barbety a veliteľskej veže až .

 Výzbroj 
Hlavná výzbroj pozostávala zo šiestich diel kalibru  v dvoch trojhlavňových vežiach Derh C/28, s dostrelom 36 475 m. Pomocnú výzbroj tvorilo osem diel kalibru  uložených v jednohlavňových vežiach typu MPL, s dostrelom . Proti lietadlám bolo nainštalovaných šesť  kanónov vo dvojhlavňových vežiach Dopp LC/31, osem  a šesť kanónov kalibru . Pôvodne aj osem torpédometov kalibru , neskôr  v zadnej časti lode po dvoch štvorhlavňových kompletoch.
Katapult uprostred lode bol nainštalovaný v roku 1936. Najskôr boli použité lietadlá Heinkel He 60 a neskôr Arado Ar 196.

 Služba 
Do konca roku 1933, boli prevádzané skúšobné plavby a výcvik. O dva roky neskôr bola podniknutá plavba do južnej Afriky, na otestovanie hnacej sústavy. Za 32 dní urazila loď 12 268 námorných míľ. S krížnikom Admiral Scheer a s ľahkým krížnikom Emden sa v lete 1935 zúčastnil na rutinných hliadkových plavbách v Atlantickom oceáne a Severnom mori. Počas španielskej občianskej vojny blokoval spolu s krížnikom Admiral Scheer Španielsko. Kde bola aj poškodený pri útoku republikánskym lietadlom. 15. decembra 1939 bola loď premenovaná na Lützow. Jedna z teórií hovorí, že po potopení lode Admirál Speer sa Hitler obával, aby podobný osud nezastihlo aj loď nesúcu meno „Veľkého Nemecka“.

 Dohra 
Na jar 1946 Lützow vyzdvihla Červená armáda a premiestnila ho do Kaliningradu alebo Leningradu kde slúžil ako experimentálne plavidlo. Nie je jasné, či bol zničený ako cvičný cieľ, alebo potopený, alebo šiel do šrotu.

 Iné projekty 

 Externé odkazy 
Stránka o ťažkom krížniku Deutschland 

Kategória:Trieda Deutschland
Kategória:Nemecké ťažké krížniky